Goreyê xebera televîzyonê dewlete yê Îranî raybero dînî Ayetullah Alî Hamaney do 10 hezar tepişteyan efû bikero. Mîyanê nê tepişteyan de tepişteyê sîyasîyî zî estê ke înan rê tewr tay cezaya zîndanî ya 5 serran ameye dayene.
Vervatoxa Hukmatê Îranî Esmaîlî pare kerd ke tepişteyî do çarçewa tebdîranê vera vîrusê Korona de bêrê veradayene. Rejîmê Îranî tewr peyên de bire girewtbi ke vîrusê Korona ra 85 hezar tepişteyî bi hawayêkê demkî bêrê veradayene. Goreyê raporê Neteweyanê Yewbîyayeyan zîndananê Îranî de 189 hezar û 500 tepişteyî estê. Mîyanê înan de bi seyan kesî estê ke menga teşrîna peyêne de serewedaritişê şarî de amebî tepiştene.
